ดูแลบ้าน ดูแลตัวเอง
ตอนไม่สบาย คุณใช้เวลาเกือบทั้งหมดนอนอยู่บนเตียง ดังนั้นการทำความสะอาดเครื่องนอนจึงเป็นสิ่งที่ควรทำอันดับแรก เมื่อคุณป่วย เหงื่อจะออกเยอะกว่าปกติ และที่นอนก็จะสะสมไปด้วยเชื้อโรคที่ไม่ดีต่อสุขภาพ การกำจัดแบคทีเรียออกจากเตียงจึงสำคัญมาก เปลี่ยนเครื่องนอนทั้งหมดรวมถึงปลอกหมอน และซักด้วยน้ำร้อนที่ผสมน้ำยาซักผ้าสี อย่าลืมกำจัดรอยเปื้อนด้วยน้ำยาขจัดคราบก่อนนำไปซัก ปล่อยที่นอนไว้สักสองสามชั่วโมงก่อนจะปูผ้าใหม่ ไม่ว่าคุณจะป่วยด้วยโรคอะไร คุณต้องได้ใช้เวลากับอาการเหล่านั้นในห้องน้ำบ้างแน่ๆ ไม่ว่าจะเข้าไปหยิบกระดาษทิชชู่ หรือนั่งหลับในนั้นเพราะอาเจียนหนักสองวันสองคืน ดังนั้นการทำความสะอาดห้องน้ำจึงเป็นอีกสิ่งหนึ่งที่ควรทำเป็นอันดับแรกๆ หลังหายป่วย เคล็ดลับที่แนะนำมีดังนี้   ซักผ้าเช็ดตัว ผ้าเช็ดมือ พรม ชุดคลุม หรือสิ่งที่เป็นผ้าทั้งหมดด้วยน้ำร้อนผสมน้ำยาซักผ้าสี ฆ่าเชื้อโรคบนพื้นผิวทุกส่วน โดยเฉพาะบนเคาน์เตอร์และโถส้วม คุณสามารถซื้อผลิตภัณฑ์ทำความสะอาด หรือจะทำเองก็ได้โดยผสมน้ำหนึ่งส่วน กับแอลกอฮอล์ล้างแผลหรือน้ำส้มสายชูหนึ่งส่วน นำขยะไปทิ้ง และล้างถังขยะด้วย เปลี่ยนแปรงสีฟัน หรือแช่แปรงลงในไฮโดรเจนเปอร์ออกไซด์ 30 นาที เพื่อฆ่าเชื้อโรค    ถ้าคุณใช้ฟองน้ำล้างห้องน้ำ ให้ทิ้งไปหลังจากใช้เสร็จ แต่ถ้าใช้ผ้า ให้นำไปซักหลังจากใช้เสร็จ คุณอาจจะไม่ค่อยได้ใช้ห้องครัวเท่าไหร่ตอนไม่สบาย แต่แค่การเข้าไปชงชาก็อาจจะทิ้งร่องรอยของเชื้อโรคที่สามารถแพร่อาการป่วยของคุณไปสู่คนอื่นๆ ได้แล้ว ฆ่าเชื้อโรคในห้องครัวด้วยการใช้ผ้าชุบน้ำยาฆ่าเชื้อเช็ด หรือจะทำเองโดยผสมน้ำหนึ่งส่วน กับแอลกอฮอล์ล้างแผลหรือน้ำส้มสายชูหนึ่งส่วน จุดสำคัญในครัวที่ควรเช็ดทำความสะอาด ได้แก่   โต๊ะหรือเคาน์เตอร์ต่างๆ มือจับประตูตู้เย็น ก๊อกน้ำ มือจับตู้กับข้าว ตู้เก็บของ และลิ้นชัก จานที่ใช้แล้ว มันยากที่จะจำว่าระหว่างที่ป่วยคุณสัมผัสอะไรไปบ้างในบ้าน แต่การพยายามทำความสะอาดทุกอย่างที่คุณจับนั้นเป็นเรื่องสำคัญจริงๆ วิธีนี้จะช่วยให้คุณมีสุขภาพแข็งแรงและลดโอกาสที่จะทำให้คนอื่นป่วยไปด้วย แค่ระวังว่าต้องใช้ผลิตภัณฑ์ฆ่าเชื้อโรคที่ปลอดภัยต่อพื้นผิวทุกประเภทรวมถึงเครื่องใช้ไฟฟ้า นอกจากบริเวณต่างๆ ที่ได้ทำความสะอาดไปแล้ว สิ่งที่คนมักจะสัมผัสมากที่สุด ได้แก่   เทอร์โมมิเตอร์ ตู้เก็บของในห้องน้ำ และมือจับลิ้นชัก ลูกบิดประตู สวิตซ์ไฟ รวมถึงแป้นสวิตซ์ เครื่องใช้ไฟฟ้า เช่น แล็ปท็อป โทรศัพท์มือถือ โทรศัพท์บ้าน รีโมตทีวี คีย์บอร์ดและเมาส์ ตอนนี้คุณก็ได้ทำความสะอาดเตียง ห้องน้ำ ห้องครัว และสิ่งของที่คุณสัมผัสไปแล้ว แหล่งสะสมเชื้อโรคที่สุดท้ายที่คุณจะต้องทำความสะอาดก็คือ เสื้อผ้าที่คุณใส่ตอนป่วย นำชุดนอน เสื้อแขนยาว และเสื้อผ้าใส่สบายทั้งหมดที่คุณใส่เมื่อหลายวันก่อนไปซักรวมกันโดยใช้น้ำร้อนและน้ำยาซักผ้าสี วิธีนี้จะช่วยให้มั่นใจได้ว่าคุณกำจัดแบคทีเรียออกไปได้แล้ว และจะกลับมามีสุขภาพที่แข็งแรงอีกครั้ง หลังจากไม่สบายและเก็บตัวอยู่แต่ในบ้านที่ปิดหน้าต่าง ปิดม่านไว้ตลอด การเปิดบ้านให้อากาศถ่ายเทจึงเป็นความคิดที่ดี เปิดหน้าต่างทุกบานเพื่อให้ลมพัดเอาอากาศสดชื่นเข้ามาข้างในสักพัก การทดแทนอากาศอับๆ ด้วยอากาศบริสุทธิ์นี้จะช่วยกำจัดอนุภาคต่างๆ ในอากาศ และทำให้คุณรู้สึกสดชื่น มีพลัง แต่ถ้าข้างนอกหนาวมาก ให้เปิดหน้าต่างไว้แค่ 1-2 นาที หรือไม่ก็เปิดทิ้งไว้นานเท่าที่คุณพอใจเลย หนึ่งในสิ่งที่จะทำให้คุณต้องกลับมานอนป่วยอีกในทันทีก็คือการฝืนตัวเองให้ใช้พลังทำสิ่งต่างๆ มากเกินไป แน่นอนว่าคุณอาจมีหลายอย่างที่ต้องทำ และขาดเรียน หยุดงานไปบ้าง แต่การให้เวลาร่างกายฟื้นตัวจากการป่วยเป็นสิ่งสำคัญมาก พยายามอย่าทำอะไรมากเกินไปจนกว่าอาการป่วยทุกอย่างจะหายขาด การพักผ่อนและนอนเยอะๆ เป็นสิ่งที่ควรทำอันดับแรกจนกว่าคุณจะรู้สึกดีขึ้นร้อยเปอร์เซ็นต์แล้วจริงๆ  ผู้ใหญ่ทั่วไปที่มีสุขภาพแข็งแรง ควรนอนหลับวันละ 7.5-9 ชั่วโมง และผู้ที่ป่วยย่อมต้องการการพักผ่อนมากกว่านั้น คุณควรให้เวลาตัวเองพักผ่อนอย่างเพียงพอ แม้ว่าจะหมายถึงการต้องลางาน หยุดเรียน ยกเลิกแผนต่างๆ และเข้านอนเร็วๆ การป่วยอาจทำให้คุณเสียหลายสิ่งไป มันเป็นอะไรที่ทำให้เหนื่อยทั้งกายและใจ คุณสามารถช่วยให้ร่างกายฟื้นคืนสภาพเดิมได้โดยดื่มน้ำเยอะๆ ควรดื่มน้ำแก้ว 8 ออนซ์ ทุกๆ สองสามชั่วโมงตลอดวันเพื่อชดเชยน้ำที่สูญเสียไประหว่างที่ไม่สบาย และควรดื่มเครื่องดื่มที่มีคุณค่าทางสารอาหาร เช่น น้ำส้มคั้น หรือน้ำซุป 2-3 ครั้งต่อวันแม้คุณจะรู้สึกดีขึ้นแล้ว การกลับมาปรับตัวเข้ากับอาหารการกินหลังจากการป่วยนั้นอาจเป็นสิ่งที่ไม่น่าดึงดูดใจนัก แต่มันสำคัญมากที่จะฟื้นฟูร่างกายด้วยสารอาหารที่จำเป็นและการบำรุงที่จะทำให้คุณอาการดีขึ้น จากที่คุณต้องกินแต่แคร็กเกอร์ ขนมปังปิ้งแห้งๆ หรือน้ำซุปมาหลายวันหรือหลายสัปดาห์ ได้เวลากลับมากินอาหารที่มีคุณค่าครบถ้วนและดีต่อสุขภาพอีกครั้งแล้ว แนะนำเคล็ดลับดังนี้   หลีกเลี่ยงอาหารมันๆ หรือมีไขมันเยอะ กินอาหารมื้อเล็กๆ เบาๆ หลายมื้อต่อวัน แทนการกินสามมื้อหลัก ดื่มสมูทตีหรือน้ำผลไม้ปั่นวันละครั้ง คุณจะได้รับสารอาหารมากมายซึ่งเป็นสิ่งสำคัญที่จะทำให้ร่างกายกลับมาฟื้นตัวได้ ซุปต่างๆ เช่น ซุปไก่ใส่เส้นพาสต้า ต้มยำ เฝอ และซุปมิโสะ เป็นทางเลือกที่ดีที่จะนำโปรตีนและผักกลับมาใส่ในอาหารของคุณ การที่จะรู้สึกดีขึ้นได้หลังจากการป่วยนั้น ส่วนหนึ่งคือการจัดการกับอาการที่เกี่ยวข้องอย่างการบาดเจ็บหรือปวดกล้ามเนื้อ คุณอาจจะไม่ได้ไอทุกห้านาทีเหมือนเคย แต่ยังรู้สึกเจ็บหลังจากการไออย่างหนัก ทางที่ดีที่สุดที่จะบรรเทาอาการเจ็บปวดเมื่อคุณเริ่มหายป่วยแล้วก็คือการรักษาด้วยความร้อน ตัวอย่างเช่น   ผ่อนคลายในอ่างอาบน้ำ ลองเติมดีเกลือ 1 ถ้วย หรือหยดน้ำมันหอมที่ช่วยผ่อนคลายและมีฤทธิ์ต้านการอักเสบ เช่น ยูคาลิปตัส เปปเปอร์มินต์ หรือลาเวนเดอร์ เพื่อช่วยบรรเทาอาการและช่วยให้ผ่อนคลายยิ่งขึ้น ลองใช้แผ่นแปะให้ความร้อนเพื่อช่วยบรรเทาอาการปวดเฉพาะส่วน อย่างเช่นถ้าคุณมีอาการปวดบีบบริเวณท้องส่วนล่างหลังจากเป็นโรคท้องร่วงจากไวรัส คุณสามารถใช้แผ่นให้ความร้อนแปะที่ท้องเพื่อช่วยบรรเทาปวดได้ ใช้ขี้ผึ้งบรรเทาอาการปวดอย่างไทเกอร์บาล์มค่อยๆ นวดบริเวณที่ปวด การทายาขี้ผึ้งเพื่อรักษาอาการปวดก็คล้ายกับการใช้แผ่นแปะให้ความร้อน ใช้ป้ายบางๆ ที่ขมับเพื่อบรรเทาอาการปวดศีรษะได้ อย่าลืมล้างมือหลังจากใช้เสร็จ เพราะยาพวกนี้จะแรงมาก หากสัมผัสถูกผิวหนังส่วนใดก็ตามจะทำให้แสบร้อน การลุกขึ้นและเคลื่อนไหวร่างกายหลังจากการป่วยจะช่วยทำให้เลือดไหลเวียนดีและขจัดสารพิษออกจากร่างกาย แต่ควรรอจนกว่าคุณจะหายดีจริงๆ ก่อนจะเริ่มออกกำลังกาย และหลีกเลี่ยงการออกกำลังกายอย่างหนักเป็นเวลาอย่างน้อย 2-3 สัปดาห์หลังจากหายป่วย ค่อยๆ กลับไปออกกำลังกายช้าๆ ให้เวลาตัวเองสักหนึ่งสัปดาห์หลังจากป่วย ก่อนจะเริ่มออกกำลังกายระดับปานกลางอย่างการเดินหรือวิ่งเหยาะระยะสั้น คุณอาจจะกลับไปออกกำลังโดยเริ่มจากการเข้าคลาสโยคะร้อนที่จะช่วยขับเหงื่อและสารพิษที่คั่งค้างอยู่ออกมา  แค่อย่าลืมดื่มน้ำเยอะๆ ก็พอ การไม่สบายสามารถทำลายรูปลักษณ์ของคุณได้มาก ทั้งการจาม ไอ และการเช็ด อาจทิ้งแผลหรือรอยแดงไว้บนผิวคุณได้ เมื่อคุณเริ่มกลับมาดูแลสุขภาพภายในของตัวเองแล้ว อย่าลืมให้ความสนใจกับผิวที่ถูกละเลยด้วย เลือกซื้อมอยส์เจอร์ไรเซอร์ที่มีสารลาโนลิน และทาลงบนผิว เช่น บริเวณจมูก เพื่อบรรเทาอาการเจ็บแสบจากผิวที่แตก และควรหาลิปบาล์มที่มีส่วนผสมอย่างน้ำมันมะพร้าวหรือน้ำมันอาร์แกนมาใช้ มันจะช่วยแก้ปากแตกได้ดี
เปลี่ยนผ้าปูที่นอน. ล้างห้องน้ำอย่างหมดจด. กำจัดเชื้อโรคในห้องครัว. ฆ่าเชื้อโรคในจุดอื่นๆ ที่สัมผัส. ซักเสื้อผ้าที่ใส่ตอนป่วย. ทำให้อากาศถ่ายเท. ให้เวลาตัวเอง. ดื่มน้ำเยอะๆ. กินอาหารที่ดีต่อสุขภาพ. ผ่อนคลายกล้ามเนื้อที่ปวดเมื่อย. ออกกำลังกายแบบพอประมาณ. บำรุงผิวให้ชุ่มชื้น.
https://www.wikihow.com/Feel-Better-After-You-Have-Been-Sick https://www.wikihow.com/Feel-Better-After-You-Have-Been-Sick
Taking Care of Your Home Taking Care of Yourself